**SOCIALINĖ PARAMA MOKINIAMS**

***Kokią socialinę paramą gali gauti mokiniai?***

|  |  |  |  |
| --- | --- | --- | --- |
| **Nemokamas maitinimas**(pusryčiai, pietūs, pavakariai ir maitinimas mokyklose organizuojamosevasaros poilsio stovyklose) | **Mokiniams, kurie mokosi:*** bendrojo ugdymo mokyklose
* profesinio mokymo įstaigose
* ikimokyklinio ugdymo mokyklose
* pas kitą švietimo teikėją (išskyrus laisvąjį mokytoją) pagal bendrojo ugdymo programas, įregistruotas Studijų, mokymo programų ir kvalifikacijų registre, ar priešmokyklinio ugdymo programą
 | **Priklausomai nuo šeimos gaunamų pajamų:*** jeigu vidutinės pajamos vienam asmeniui per mėnesį yra mažesnės kaip **192** Eur;
* jeigu vidutinės pajamos vienam asmeniui per mėnesį yra mažesnės kaip **256** Eur\*. ***Svarbios gyvenimo sąlygos, jas patikrinus:*** ligos atveju, nelaimingo atsitikimo atveju, netekus maitintojo, kai motina ar tėvas vieni augina vaiką (vaikus), kai šeima augina tris ir daugiau vaikų ar bent vienas šeimos narys yra neįgalus;
* jeigu vidutinės pajamos vienam asmeniui per mėnesį neviršija **320** Eur\*, gali būti skiriama išimties atvejais. ***Svarbios gyvenimo sąlygos, jas patikrinus:*** nelaimingo atsitikimo atveju, netekus maitintojo (ne seniau kaip prieš 6 mėn.), kai bendrai gyvenantys asmenys augina 3 ir daugiau vaikų ir vienas iš bendrai gyvenančių asmenų (vienas iš tėvų ar vaikų) yra neįgalus, kai mokinys patiria socialinę riziką arba mokinį augina bendrai gyvenantys asmenys, patiriantys socialinę riziką. ***Pastaba. Šiuo atveju dėl pusryčių ir pavakarių skyrimo Savivaldybės administracija priima atskirą sprendimą***.

\* *Šiuo atveju su Jumis susisieks socialinis darbuotojas ir suderins laiką dėl Jūsų buities ir gyvenimo sąlygų patikrinimo bei patikrinimo akto surašymo.* | **Nepriklausomai nuo šeimos gaunamų pajamų*** nemokami pietūs priešmokyklinukams, pirmokams ir antrokams

Šių nemokamų pietų organizavimą vykdo mokyklos.Nemokami pietūs skiriami pagal mokinių sąrašą. |
| **Parama mokinio reikmenims įsigyti** Skiriama **80** Eur suma ***pinigine forma*** vienam mokiniui per kalendorinius metus*arba****nepinigine forma***, jeigu mokinys patiria socialinę riziką arba mokinį augina bendrai gyvenantys asmenys, patiriantys socialinę riziką (išskyrus atvejį, kai atvejo vadybininkas arba socialinis darbuotojas, dirbantis su asmenimis, patiriančiais socialinę riziką, rekomenduoja paramą teikti pinigine forma) |

***Kas, kada ir kaip gali kreiptis dėl socialinės paramos mokiniams?***

|  |  |  |  |
| --- | --- | --- | --- |
| **Nemokamas maitinimas** | **Kreiptis gali:*** vienas iš mokinio tėvų ar kitų bendrai gyvenančių pilnamečių asmenų
* pilnametis mokinys
* nepilnametis mokinys, kuris yra susituokęs arba emancipuotas
* mokinys nuo keturiolikos iki aštuoniolikos metų, turintis tėvų sutikimą

***Svarbios sąlygos:*** Pareiškėjo gyvenamoji vieta turi būti deklaruota Vilniaus miesto savivaldybėje arba būti įtrauktas į gyvenamosios vietos Vilniaus mieste nedeklaravusių asmenų apskaitą. O jeigu gyvenamoji vieta Vilniaus mieste nedeklaruota ir jis nėra įtrauktas į gyvenamosios vietos nedeklaravusių asmenų apskaitą, – faktiškai turi gyventi Vilniaus mieste.Atsižvelgiant į tai, kad informacija apie asmens deklaruotą gyvenamąją vietą gali būti gaunama iš valstybės registrų, atsisakyta reikalavimo nurodyti deklaruotos gyvenamosios vietos adresą atitinkamuose dokumentuose. Tik tuo atveju, kai asmens gyvenamoji vieta nedeklaruota ir jis nėra įtrauktas į gyvenamosios vietos nedeklaravusių asmenų apskaitą, išlieka reikalavimas nurodyti asmens faktinės gyvenamosios vietos adresą. | Nuo kalendorinių metų liepos 1 d. | **Prašymus galima teikti** *(išskyrus, dėl nemokamų pietų priešmokyklinukams, pirmokams ir antrokams – prašymų teikti nereikia)***šiais būdais:** * el. būdu:

 [www.spis.lt](http://www.spis.lt); <https://paslaugos.vilnius.lt>;* atsiųsti paštu Socialinių išmokų skyriui adresu Kauno g. 3, LT-01314 Vilnius
* nuvykus į Vilniaus miesto savivaldybės bendrą klientų aptarnavimo centrą Konstitucijos pr. 3 (I a.); *(galioja tik savivaldybei vykdant kontaktinį aptarnavimą)*
* mokyklos, kurioje mokinys mokosi ar kuri organizuoja vasaros poilsio stovyklas, administracijai (prašymas bus perduotas Socialinių išmokų skyriui).

***Svarbu.*** Prie prašymo-paraiškos reikia pridėti pažymas apie pajamas (gautas per 3 praėjusius iki kreipimosi dėl socialinės paramos mokiniams mėnesius arba kreipimosi mėnesio (atskirais atvejais – praėjusio mėnesio) ir, priklausomai nuo aplinkybių, kitas pažymas, reikalingas socialinei paramai mokiniams gauti. |
| **Nemokamas maitinimas vasaros atostogų metu mokyklų organizuojamose vasaros poilsio stovyklose** | Nuo kalendorinių metų gegužės 1 d. |
| **Parama mokinio reikmenims įsigyti** | Nuo kalendorinių metų liepos 1 d. iki spalio 5 d. |

***Kokiais atvejais mokiniams socialinė parama neskiriama?***

* mokiniams, kurie mokosi ir pagal bendrojo ugdymo, ir pagal profesinio mokymo programas
* mokiniams, kurie yra išlaikomi valstybės arba savivaldybės finansuojamose įstaigose
* mokiniams, kuriems Lietuvos Respublikos civilinio kodekso nustatyta tvarka nustatyta vaiko laikinoji ar nuolatinė globa (rūpyba), ***išskyrus atvejį***, kai mokinys, kuris mokosi pagal priešmokyklinio ugdymo programą ar pradinio ugdymo programą pirmoje klasėje turi teisę į nemokamus pietus nevertinant šeimos gaunamų pajamų *(nuo 2021 m. liepos 1 d. - išskyrus atvejį, kai mokiniui, kuris mokosi pagal priešmokyklinio ugdymo programą ar pradinio ugdymo programą pirmoje ar antroje klasėje skiriami nemokami pietūs nevertinant šeimos gaunamų pajamų arba, kai ne vyresnis kaip 21 metų mokinys mokosi pagal suaugusiųjų ugdymo programas)*

**Nemokamas maitinimas** neskiriamas mokiniams, jei tėvai yra atleisti nuo mokesčio už vaikų maitinimą mokyklų bendrabučiuose, ***išskyrus atvejį***, kai mokinys, kuris mokosi pagal priešmokyklinio ugdymo programą ar pradinio ugdymo programą pirmoje klasėje turi teisę į nemokamus pietus nevertinant šeimos gaunamų pajamų *(nuo 2021 m. liepos 1 d. - išskyrus atvejį, kai priešmokyklinukui, pirmokui ar antrokui skiriami nemokami pietūs nevertinant pajamų)*

***Daugiau informacijos apie socialinę paramą mokiniams rasite:***

*1.* [*https://paslaugos.vilnius.lt*](https://paslaugos.vilnius.lt);

*2.*[*socmin.lrv.lt/lt/veiklos-sritys/seima-ir-vaikai-2/socialine-parama-seimoms-ir-vaikams/socialine-parama-mokiniams*](https://socmin.lrv.lt/lt/veiklos-sritys/seima-ir-vaikai-2/socialine-parama-seimoms-ir-vaikams/socialine-parama-mokiniams)*;*

*3.* [*Lietuvos Respublikos socialinės paramos mokiniams įstatymas;*](https://www.e-tar.lt/portal/lt/legalAct/TAR.915C6D6EB2A5/asr)

*4.* [*Vilniaus miesto savivaldybės tarybos 2019-06-19 sprendimas Nr. 1-94 „Dėl socialinės paramos mokiniams teikimo Vilniaus miesto savivaldybėje“;*](https://www.e-tar.lt/portal/lt/legalAct/7023a350973711e9ae2e9d61b1f977b3/asr)

*5.* [*Vilniaus miesto savivaldybės administracijos direktoriaus 2019-06-26 įsakymas Nr. 30-1618/19 „Dėl Socialinės paramos mokiniams skyrimo ir mokėjimo tvarkos aprašo tvirtinimo“;*](https://aktai.vilnius.lt/document/30326854)

*6.* [*Lietuvos Respublikos švietimo ir mokslo ministro 2018-06-29 įsakymas Nr. V-622 „Dėl Individualiųjų mokymosi priemonių sąrašo patvirtinimo“.*](https://e-seimas.lrs.lt/portal/legalAct/lt/TAD/213f4d427bd411e89188e16a6495e98c?jfwid=sujoloa1v)

*Jeigu kiltų daugiau klausimų, prašom kreiptis:*

 ***•*** *dėl paramos mokiniams (maitinimo ir reikmenų) skyrimo vertinant pajamas – į Socialinių išmokų skyrių**tel.* ***8 700 35545.***

***•*** *dėl paramos (maitinimo) mokiniams organizavimo mokyklose – į mokyklų administracijas.*